**Dodatok č. 1**

**k Mimoriadnemu prevádzkovému poriadku**

**ZŠ s VJM – Alapiskola Žihárec 2**

**od 19. 04 2021**

# Východiskové dokumenty

ROZHODNUTIE Ministra školstva, vedy, výskumu a športu Číslo: 2021/12811:1-A1810 zo dňa 12. apríla 2021

MANUÁL Návrat do škôl 2021, od 19.apríla 2021

METODICKÉ USMERNENIE Návrat žiakov do škôl (pedagogická oblasť) zo dňa 13.4.2021

METODICKÉ ODPORÚČANIE k obsahu a organizácii výchovno-vzdelávacieho procesu v základných školách platné od 19. 4. 2021

VESTNÍK VLÁDY SR uverejnené 15. 4. 2021, 175 Vyhláška ÚVZ SR, ktorou sa nariaďujú opatreniapri ohrození verejného zdravia k povinnosti prekrytia horných dýchacích ciest

# Základné odporúčania ministerstva

* naplánovať organizáciu prevádzky školy, protiepidemické opatrenia, personálne kapacity, prevádzku školského klubu detí, vytvoriť plán adaptačného a poadaptačného obdobia do konca školského roku,
* zamerať svoju činnosť prvé týždne po návrate žiakov do školy aj na ich adaptáciu a o tejto činnosti viesť záznam v triednej knihe,
* v poslednom týždni dištančného vzdelávania nezadávať nové úlohy,
* v adaptačnom období zaradiť do rozvrhu pravidelné hodiny s triednym učiteľom, pohybové bezkontaktné aktivity vo vonkajšom prostredí, nehodnotiť a neklasifikovať žiakov minimálne počas prvého týždňa,
* informovať rodičov a zamestnancov a uistiť ich, že dodržiavať platné opatrenia je potrebné pre zabezpečenie výchovno-vzdelávacieho procesu v bezpečnom prostredí.

# Zabezpečenie prevádzky školy od 19.4.2021 do 30.6.2021

# Škola

* zabezpečila v súčinnosti so zriaďovateľom prevádzku školy, ŠKD od 7,30 do 16,00 hod. so stabilnými skupinami žiakov v triedach a v oddeleniach ŠKD,
* zverejnila oznam na vchodových dverách o vstupe osôb do budovy školy,
* naplánovala výchovu a vzdelávanie v rôznych alternatívach vrátane personálneho obsadenia školy tak, aby boli zaistené hygienicko – epidemiologické opatrenia,
* zabezpečila dostatok dezinfekčných a čistiacich prostriedkov, prístroj na bezkontaktnú detekciu teploty ľudského tela + automatický indukčný dávkovač dezinfekcie, 2 bezdotykové teplomery, zásobníky na papierové utierky do tried aj WC, mydlá v dávkovačoch do všetkých miestností, dávkovače na dezinfekciu rúk pri vchodoch do školy, respirátory pre zamestnancov,
* vyčlenila izolačnú miestnosť v školskej knižnici,
* zabezpečila ranný filter - dezinfekcia rúk, meranie teploty. Tiež meranie teploty náhodne a pri podozrení na zvýšenú teplotu,
* zabezpečila dôkladné čistenie všetkých miestností,
* zabezpečila smetné koše bez vrchného uzáveru do každej miestnosti,
* do konca školského roku neorganizuje žiadne hromadné podujatia ani školu v prírode,
* v prípade potvrdenia ochorenia postupuje podľa usmernenia RÚVZ a covid školského semafóru, zabezpečuje testovanie „kloktaním“ a obec zabezpečuje antigénové testovanie.

**Podmienky prezenčného vzdelávania**

* Test zamestnancov, žiaka a aspoň jedného zákonného zástupcu, ktorý s ním žije v spoločnej domácnosti (ak nie sú vyňatí na základe výnimky z uznesenia vlády SR alebo z vyhlášky Úradu verejného zdravotníctva SR z testovania).
* Platnosť testov platí 7 kalendárnych dní podľa aktuálnych pravidiel COVID AUTOMATU.
* Triedni učitelia a zástupca riaditeľa overuje splnenie podmienky negatívneho výsledku testu, prostredníctvom príslušného čestného vyhlásenia predloženého od zamestnancov školy a zákonných zástupcov žiakov, ktorého prílohou je kópia negatívneho výsledku testu na COVID-19.

**Školská dochádzka**

* V prípade, ak zákonný zástupca žiaka neabsolvuje testovanie a z tohto dôvodu sa jeho dieťa nebude zúčastňovať prezenčného vyučovania, tak škola eviduje neprítomnosť žiaka podľa týchto podmienok:
- ospravedlní absenciu žiakovi, ak je táto zákonným zástupcom riadne nahlásená z dôvodu netestovania zákonného zástupcu žiaka a zároveň zabezpečuje kontakt so školou ohľadne vzdelávania svojho dieťaťa, ktoré bude prebiehať formou zadávania úloh ako je obvyklé pri chorobe dieťaťa.
- Ak tak zákonný zástupca neurobí v priebehu 5 dní školského vyučovania, je to považované za zanedbávanie povinnej školskej dochádzky, triedni učitelia sú povinní to písomne hlásiť vedeniu školy a riaditeľ školy bude kontaktovať ÚPSVAR SR s hlásením o jej zanedbávaní,
- ak neprítomnosť na prezenčnom vyučovaní bude dlhšia ako 15 vyučovacích dní a rodič nezabezpečí kontakt so školou podľa bodu 1, žiak môže byť komisionálne preskúšaný z učiva daného ročníka,
- zákonný zástupca nemá nárok na tzv. „pandemickú OČR“.

**Zákonný zástupca** má nárok na OČR alebo pandemickú OČR, ak

 - im bola nariadená karanténa/izolácia,

 - ich trieda/škola bola uzatvorená rozhodnutím príslušného orgánu (zriaďovateľ,

 riaditeľ alebo RÚVZ), pričom nemusí ísť iba o karanténne opatrenie, ale môže ísť

 aj o riaditeľské voľno,

 - ich lekár ospravedlnil pre chorobu, resp. rodičom lekár potvrdil potrebu

 ošetrovania z dôvodu choroby dieťaťa.

 **Usmernenie k používaniu rúška a respirátorov v škol**

V zmysle Vyhlášky ÚVZ SR, ktorou sa nariaďujú opatreniapri ohrození verejného zdravia k povinnosti prekrytia horných dýchacích ciest

* Použitie respirátora podľa odseku 1 možno nahradiť použitím inej preventívnej ochrannej pomôcky,
a to použitím rúška, šálu alebo šatky v prípade:
a) žiakov v škole alebo v školskom zariadení,
b) pedagogických zamestnancov a odborných zamestnancov v rámci výchovno-vzdelávacieho procesu,

**Organizačné opatrenia výchovno-vzdelávacieho procesu**

* Pri ceste do školy sa žiaci riadia aktuálnymi opatreniami ÚVZ SR a pokynmi RÚVZ.
Sprevádzajúce osoby sa vo vnútorných priestoroch školy nepohybujú. Odporúčame
minimalizovanie zhromažďovania osôb pred základnou školou a na školskom dvore.
* Opatrenia smerujú ku implementácii odporúčaní Úradu verejného zdravotníctva a sú založené na princípe **ROR - Rúško, Odstup, Ruky**

**Nástup do školy** bude cez vchod zo školského dvora:

 3. skupina: 8.a 9.trieda: 7:45 hod. - 7:55 hod. cez vchod z dvora

* Pri vstupe do školy sa vykonáva **ranný filter**. Základná škola zabezpečí meranie teploty a dezinfekciu rúk všetkých osôb pri vstupe do budovy, a to dezinfekčným prostriedkom.
* Žiaci sa prezujú v šatniach.
* Žiak si do svojej skrinky na druhom podlaží odloží rezervné rúško.
* Žiak po príchode do školy, ako aj počas vyučovacieho procesu, si umýva ruky bežným

spôsobom, ktorý je v súlade s aktuálnymi hygienicko – epidemiologickými nariadeniami.

* Žiaci si nebudú požičiavať učebnice, zošity a pomôcky medzi sebou, každý musí mať svoje.
* Nebude dochádzať k migrácii žiakov medzi 1. 2. a 3. skupinou. V triedach, na chodbe, na toalete **s**a nemôžu premiešavať žiaci z 1. 2. a 3. skupiny.
* Nestriedajú sa pri výučbe miestnosti. Žiaci sa zdržiavajú v triede alebo vo vonkajších priestoroch.
* Telocvičňa sa nevyužíva. Telesnú a športovú výchovu organizovať v prípade priaznivých klimatických podmienok v exteriéri (školský dvor, okolie školy -prechádzka) formou, ktorá nepredstavuje zvýšené epidemiologické riziko prenosu infekčného ochorenia COVID-19. Taktiež sa odporúča v primeranej miere využívať aj teoretické formy vzdelávania v oblasti telesnej výchovy a športu (ako napríklad pravidlá športových hier, pravidlá fair-play a športového správania).

**Obedy**

3. skupina: 8. - 9.trieda 12:00 – 12:20 ( 12:20 – 12:25 dezinfekcia, vetranie,

 upratovanie)

Denná dezinfekcia školskej jedálne prípravkami určenými na dezinfekciu.

**Na školskom dvore** sa nemôžu premiešavať deti z 1. 2. a 3. skupiny.

 Multifunkčné ihrisko – asfaltovaná plocha – prechádzka – plocha pred školou

**Na toaletu** pôjdu žiaci v časových intervaloch:

 8. 9. trieda: cez pôvodnej prestávky

* Keď žiak pôjde na toaletu mimo svojho časového intervalu, vyučujúci učiteľ a upratovačka dohliada, aby nedošlo k premiešavaniu detí z 1.2. a 3. skupiny a zo slovenskej školy.

**Zákonný zástupca**

* Odovzdá triednemu učiteľovi  čestné vyhlásenie žiaka a zákonného zástupcu žiaka o bezinfekčnosti, ktorého prílohou je kópia negatívneho výsledku testu na COVID-19 žiaka a zákonného zástupcu žiaka. Negatívny výsledok testu na COVID-19 môže poslať elektronickou formou triednemu učiteľovi. Zabezpečí pre svoje dieťa každý deň minimálne dve rúška (náhradné, musí mať pri sebe v prípade potreby) a papierové jednorazové vreckovky.
* Dodržiava pokyny riaditeľa školy, ktoré upravujú podmienky prevádzky konkrétnej základnej školy a školského klubu detí na školský rok 2020/2021.
* **V prípade, že u dieťaťa je podozrenie alebo potvrdené ochorenie na COVID-19, bezodkladne o tejto situácii informuje triedneho učiteľa a riaditeľa školy. Povinnosťou zákonného zástupcu je aj bezodkladne nahlásenie karantény, ak bola dieťaťu nariadená lekárom všeobecnej zdravotnej starostlivosti pre deti a dorast alebo miestne príslušným regionálnym ÚVZ. Za týchto podmienok nemôže žiak navštevovať školu.**
* Má nárok na ošetrovné svojich detí ak im bola nariadená karanténa/izolácia, ich trieda/škola bola uzatvorená rozhodnutím príslušného orgánu (zriaďovateľ, riaditeľ alebo RÚVZ), pričom nemusí ísť iba o karanténne opatrenie, ale môže ísť aj o riaditeľské voľno, ich lekár ospravedlnil pre chorobu, resp. rodičom lekár potvrdil potrebu ošetrovania z dôvodu choroby dieťaťa.

**Všeobecné odporúčania pri podozrení na ochorenie**

* **Nikto s príznakmi infekcie dýchacích ciest, ktoré by mohli zodpovedať známym príznakom COVID-19 (zvýšená telesná teplota, kašeľ, zvracanie, kožná vyrážka, hnačky, náhla strata chuti a čuchu, iný príznak akútnej infekcie dýchacích ciest) nesmie vstúpiť do priestorov základnej školy, školského klubu detí a školskej jedálne.**
* Ak žiak v priebehu dňa vykazuje niektorý z možných príznakov COVID-19, bezodkladne si nasadí rúško a je nutné umiestniť ho do samostatnej izolačnej miestnosti a kontaktovať zákonných zástupcov, ktorí ho bezodkladne vyzdvihnú.
* Ak sa u zamestnanca školy, školského klubu detí objavia príznaky nákazy COVID – 19 v priebehu jeho pracovného dňa, bezodkladne o tom informuje riaditeľa školy a opustí školu v najkratšom možnom čase s použitím rúška.

**Zamestnanci**

* Predkladajú každých 7 dní kópiu negatívneho výsledku COVID-19 testu a čestné vyhlásenie o bezinfekčnosti.
* Obmedzia pobyt v zborovni, aby tam nedochádzalo k premiešavaniu. Učitelia na II. stupni sa zdržiavajú v cvičnej kuchynke a v učebni výpočtovej techniky maximálne po 4.
* Triedni učitelia každých sedem dní pozbierajú čestné vyhlásenie žiaka a zákonného zástupcu žiaka o bezinfekčnosti, ktorého kópiou je negatívny výsledok testu COVID-19 žiaka a zákonného zástupcu. Kontrolujú dátum testu COVID.
* Zriadia ranný filter pri vstupe do základnej školy.
* V prípade potreby upozorňujú žiakov, aby rúškom prekryli horné dýchacie otvory (ústa, nos).
* Učitelia a vychovávatelia zabezpečia rozstupy medzi žiakmi, žiakmi a pedagógmi pri výchovno – vzdelávacom procese, dbajú na to, aby školské lavice boli vo väčšej vzdialenosti od seba a katedra vo väčšej vzdialenosti od prvých lavíc.
* Pedagogickí zamestnanci opakovane upozorňujú žiakov na dodržiavanie hygienických pravidiel pri kašľaní a kýchaní.
* Zabezpečia v miestnosti, v ktorej sa zdržuje trieda, časté a intenzívne priame vetranie.
* V prípade, že je u žiaka alebo zamestnanca podozrenie alebo potvrdené ochorenie na COVID-19, hlásia to riaditeľke základnej školy.
* V prípade, že sa zamestnanec školy nezúčastní zo subjektívnych dôvodov testovania a nevzťahuje sa na neho výnimka z testovania, zamestnávateľ môže sa dohodnúť s pedagogickým zamestnancom alebo odborným zamestnancom

 - že bude zapojený do dištančného vzdelávania žiakov

 - na čerpaní dovolenky

 - na čerpaní pracovného voľna bez náhrady mzdy (tzv. prekážka v práci na

 strane zamestnanca)

**Upratovanie a dezinfekcia**

* Upratovanie a dezinfekcia toaliet prebieha min. 3x denne.
* Dôkladné čistenie všetkých miestností, v ktorých sa žiaci, pedagogickí zamestnanci a odborní zamestnanci a ďalší zamestnanci školy nachádzajú, sa musí vykonávať najmenej 1x denne.
* Dezinfekcia dotykových plôch, ostatných povrchov alebo predmetov musí byť vykonávaná min. 2x denne a podľa potreby (napr. kľučky dverí)
* Rukavice sú potrebné pri likvidácii, odpadov, dezinfekcii atď.
* Toalety musia byť vybavené mydlom v dávkovači a jednorazovými papierovými utierkami (obrúskami) pre bezpečné osušenie rúk.
* Smetné koše umiestniť tak, aby nebol potrebný fyzický kontakt rúk s košom
pri zahadzovaní odpadu (napr. odstránenie vrchného uzáveru koša a pod.)
* **Vstup cudzím osobám** do priestorov školy je možný len s výnimkou potvrdenou riaditeľom školy a čestným prehlásením o bezinfekčnosti danej osoby.

Spôsob vyučovania - varianty (platia len v prípade uplatňovania regionálneho covid automatu)

Tabuľka č. 1 Platnosť od 19.4.2021 pre všetky okresy okrem čierneho (a ďalej pre okres bordový)

|  |  |  |
| --- | --- | --- |
| **ročník**  | **forma**  | **podmienka**  |
| **1.-4.**  | prezenčná  | test zamestnancov a zákonného zástupcu  |
| **5.-7.**  | dištančná  | -  |
| **8.-9.**  | prezenčná  | test zamestnancov, zákonného zástupcu a žiaka  |
| **ŠKD (bez ranného klubu)**  | prezenčná  | test zamestnancov, zákonného zástupcu, ak nepredložil škole  |
| **ŠJ**  | v prevádzke pre žiakov prezenčného vzdelávania  |   |

Tabuľka č. 2 Platnosť od 26.4.2021 (a ďalej pre červený okres)

|  |  |  |
| --- | --- | --- |
| **ročník**  | **forma**  | **podmienka**  |
| **1.-4.**  | prezenčná  | test zamestnancov a zákonného zástupcu  |
| **5.-9.**  | prezenčná  | test zamestnancov, zákonného zástupcu a žiaka  |
| **ŠKD (bez ranného klubu)**  | prezenčná  | test zamestnancov, zákonného zástupcu, ak nepredložil škole  |
| **ŠJ**  | v prevádzke pre žiakov prezenčného vzdelávania  |   |

Tabuľka č. 3 Platnosť od 26.4.2021 (a ďalej pre čierny okres)

|  |  |  |
| --- | --- | --- |
| **ročník**  | **forma**  | **podmienka**  |
| **1.-4.**  | prezenčná  | test zamestnancov a  |
|  |  | zákonného zástupcu  |
| **5.-9.**  | dištančne  | -  |
| **ŠKD (bez ranného klubu)**  | prezenčná  | test zamestnancov, zákonného zástupcu, ak nepredložil škole  |
| **ŠJ**  | v prevádzke pre žiakov prezenčného vzdelávania  |   |

# Adaptačné obdobie

Cieľom adaptačného obdobia je poskytnúť žiakom a pedagógom podmienky pre postupný návrat k bežnému prezenčnému vyučovaniu, minimalizovať stresové situácie a vytvoriť bezpečné prostredie.

Záväzné pravidlá adaptačného obdobia:

* prvý týždeň podporiť socializáciu a hodiny s triednym učiteľom,
* prvý týždeň realizovať bez skúšania, hodnotenie žiakov len slovne,
* prvé dva týždne nepísať testy, písomky a pod. a podporiť tak postupný návrat do obvyklého režimu.

Spôsob realizácie adaptačného procesu:

* adaptačným procesom v dĺžke 2 týždňov musí prejsť každá trieda po návrate do školy, avšak aj po tomto adaptačnom období je potrebné, aby boli adaptačné prvky realizované až do ukončenia školského roka,
* vyučovanie sa riadi vždy upraveným rozvrhom s počtom hodín od 23 do 25,
* do rozvrhu sú zaradené - aktivity s triednym učiteľom,
* v rámci týchto predmetov sa realizujú nasledovné aktivity a vedie sa o nich záznam v triednej knihe:
	+ aktivity zamerané na rozvoj komunikácie a riešenie konfliktov,
	+ aktivity zamerané na prevenciu problémového správania,
	+ aktivity zamerané na rozvoj pozitívnej klímy v triede,
	+ aktivity zamerané na rozvoj empatie a tolerancie,
	+ aktivity zamerané proti šikane,
* aktivity si pripraví každý triedny učiteľ individuálne podľa situácie v kolektíve, učitelia môžu využiť materiál [Ako podporiť návrat žiakov do škôl,](https://ucimenadialku.sk/navrat-do-skol/navrat-do-skol-2021/Ako%20podpori%C5%A5%20n%C3%A1vrat%20%C5%BEiakov%20do%20%C5%A1k%C3%B4l_%C5%A0P%C3%9A%20a%20V%C3%9ADPaP.pdf)
* učitelia sledujú správanie žiakov, pri identifikácii signálov (nezapájanie sa do činností v triede; nepozornosť, nesústredenosť; mĺkvosť, agresivita, výbušnosť, vzdor, smútok, ľútosť, obavy, uzavretosť, plač, zlosť, nezáujem, bolesti brucha, hlavy, zvracania, nechutenstvo...) spolupracujú spoločne s rodičmi, s výchovným poradcom,
* učitelia spolupracujú s asistentom učiteľa a využívajú jej pomoc nielen pre integrovaných žiakov,
* učitelia zameriavajú pozornosť na ten vzdelávací obsah, ktorý potrebuje žiak vysvetliť alebo precvičiť,
* učitelia stavajú na tom, čo žiak dokáže, rozvíjajú to, čo ovláda, podporujú žiaka pochvalou, povzbudením, získavajú si jeho záujem, nadšenie pre prácu a vzdelávanie.

# Poadaptačné obdobie

Začína po dvoch týždňoch adaptačného procesu v škole. Znamená návrat k „normálnemu“ rozvrhu.

Záväzné pravidlá poadaptačného obdobia:

* žiaci majú priestor na postupný nábeh do klasického režimu,
* učitelia využívajú vo zvýšenej miere skupinovú prácu, vzájomné učenie, vhodné digitálne nástroje (únikové hry, zábavné kvízy), učebné pomôcky,
* učitelia a vedenie školy udržuje dobrú komunikáciu s rodičmi,
* pozornosť sa sústreďuje na ten vzdelávací obsah, ktorý potrebuje žiak vysvetliť alebo precvičiť,
* buduje sa na tom, čo žiak dokáže, rozvíjame to, čo ovláda, podporujeme žiaka pochvalou, povzbudením, získavame si jeho záujem, nadšenie pre prácu a vzdelávanie,
* ak v triede identifikujeme žiaka, ktorý vo výraznej miere nedosahuje očakávané výsledky, a je tak ohrozený jeho ďalší vzdelávací pokrok, využijeme podporu pedagogického asistenta,
* venujeme zvýšenú pozornosť na podporu žiakom so špeciálnymi výchovno-vzdelávacími potrebami.

**Obdobie do konca školského roka**

Obsah vzdelávania

Hlavné zásady:

* identifikovať kľúčové ciele v predmetoch vo vzájomnej spolupráci učiteľov PK a MZ, zvážiť úpravu školského vzdelávacieho programu, využiť [metodickú pomoc ŠPÚ,](https://www.ucimenadialku.sk/webinare/realizovane-webinare)
* redukcia učiva je v školskom roku 2020/2021 nevyhnutná, redukciu a presun učiva koordinujú predmetové komisie, ktoré do 30.6. vypracujú správu o presune učiva do nasledujúceho roka, pri redukcii učiva učitelia využijú [Prílohy k Dodatku č. 7. k ŠVP,](https://www.statpedu.sk/sk/svp/inovovany-statny-vzdelavaci-program/inovovany-svp-1.stupen-zs/) [Prílohu č. 2 k Dodatku č. 8 k ŠVP,](https://www.statpedu.sk/sk/svp/pilotne-overovanie/upravene-ciele-obsah/) v materiáloch je naznačené kľúčové učivo potrebné pre ďalšie učenie sa žiaka,
* neorientovať sa na dobiehanie učiva v učebnici, ale sústrediť pozornosť na ciele, ktoré učitelia identifikujú ako kľúčové v jednotlivých predmetoch,
* venovať pozornosť zisťovaniu kvality osvojených vedomostí a zručností žiakov počas dištančného vzdelávania, výsledky využiť ako zdroj pre úpravy nie ako zdroj hodnotenia žiakov,
* v záujme vyrovnania rozdielov medzi žiakmi, na prechodné obdobie maximálne 1 mesiac po obnovení vyučovania posilniť vyučovanie v hlavných vzdelávacích oblastiach na úkor komplementárnych,
* navýšenie hodín hlavných vzdelávacích oblastí bude zamerané na osvojenie nového učiva nevyhnutného pre ďalšie vzdelávanie žiakov,
* využiť medzipredmetové prepojenie a duplicitný obsah vyučovať len v jednom z predmetov,
* úprava organizácie, obsahu, hodnotenia, foriem a metód vzdelávania žiakov so špeciálnymi výchovnovzdelávacími potrebami musí byť v súlade s individuálnym vzdelávacím programom žiaka,
* v dištančnom vzdelávaní sa nevyučovať predmety z komplementárnych vzdelávacích oblastí, odporúčame ich učiteľom integrovať do predmetov ako doplnkové aktivity, druhý cudzí jazyk vyučovať aj v dištančnej forme.

Hodnotenie

Hodnotenie sa riadi usmernením k [hodnoteniu počas mimoriadnej situácie.](https://www.minedu.sk/data/att/18141.pdf)

Zásady hodnotenia:

* zabezpečiť spravodlivosť pri hodnotení každého žiaka,
* dodržiavať kritéria hodnotenia v jednotlivých predmetoch so zohľadnením redukcie a prioritizácie učiva,
* sústrediť pozornosť na poskytovanie slovnej spätnej väzby,
* akceptovať jedinečnosť podmienok žiakov na vzdelávanie (v prípade dištančného vzdelávania),
* v adaptačnom období v škole počas 1. týždňa neskúšať, neznámkovať, nezadávať domáce úlohy, počas 2. týždňa nepísať testy, písomné práce.

Tieto pokyny riaditeľky školy sa vzťahujú na základné prevádzkové podmienky školy po dobu trvania potreby dodržiavania epidemiologických opatrení a odporúčaní. Je možné ich meniť vzhľadom na novozistené okolnosti.

V Žihárci dňa 15.04.2021 Mgr. Žiačková Adriana

 Riaditeľka ZŠ

Vyjadrenie Rady školy:

Vyjadrenie zriaďovateľa: